Zuma tree op teen polisiemoorde | Maroela Media
Pres. Jacob Zuma het die regering opdrag gegee om maniere te vind om die moorde op polisiebeamptes hok te slaan.
"Die president het opdrag gegee dat ons alle moontlike maniere ondersoek om die epidemie te verslaan," het Nathi Nhleko, die minister van polisie, Donderdag in die Nasionale Vergadering gesê. "Ons sal met gemeenskappe in gesprek tree sodat hulle hul wysheid met ons deel in ons strewe om 'n einde aan die polisiemoorde te bring."
Nhleko het gesê daar is een polisiebeampte vir elke 360 mense in die land, en dat die verlies van beampte dus 'n groot gaping laat wat lank vat om te vul. "Die 60 polisiebeamptes wat al vanjaar vermoor is sou verantwoordelik wees vir die veiligheid van omstreeks 21 480 mense." Nhleko het gesê die vermoorde polisiebeamptes is "nie maklik om te vervang nie" gegewe die tyd wat dit neem om 'n polisiebeampte op te lei.
"Die president het opdrag gegee dat 'n plan onmiddellik ontwikkel en geïmplementeer word om die moorde te stuit. Ons het ag geneem van hierdie opdrag geneem en het maatreëls van krag onder die vaandel van die polisie se veiligheidstrategie. Hierdie plan, die Nasionale Tegniese Reaksieplan, moet onmiddellik geïmplementeer word."
Nhleko het gesê die plan behels onder meer dat polisiebeamptes die tonele waar hul kollegas doodgeskiet is, behoorlik moet ondersoek om te bepaal watter omstandighede tot hul dood gelei het.
Twee polisiebeamptes is Woensdag in Dobsonville, Soweto, doodgeskiet.
Jacob Zuma SAPD
Hulle sal seker nou weer kyk om die wetsgehoorsames se wapens weg te vat,om die probleem op te los.
Julle soek op die verkeerde plek. Kry die terroriste in ons land onder beheer
Donald · 4 jaar gelede
Hoekom gee hy nie opdrag dat alle Burgers beskerm word. Hy moet ook die plaas moorde in diepte ondersoek. Duidelik besef JZ nie die probleem in die land nie.
Dit is baie gevra vir std 3.
En die plaasmoorde?????????????????
MNR ZUMA… Alle burgers het die reg om beskerm te word….. Plaas moorde word nie genoem nie . Burgers word afgemaai asof hulle diere is daar is n groooot probleem en dit is n minagting van die regering omdat hulle so korup is
En plaasmoorde zumie?
'n Boer vat net soveel, julle is besig om die leeu se stert te speel.
Jy troos jouself. Wat sê jou verbeelding vir jou wat gaan die Boere doen? As daar iets is wat gedoen kan word, waarom is dit nog nie gedoen nie? Jy droom drome.
Dis net altyd jammer dat Zuma se prioriteite altyd verkeerd omwerk. Ja niemand het die reg in die land om net te wil moor nie. Wat van die plaasmoorde …. lag hy daaroor ook soos hy hom oor alles vrek wil lag…..
En plaasmoorde, stortkop????? Hoe lank dink jy vat dit om daardie boer te vervang?? Hoe lank dink jy vat dit om die KOS te vervang wat jy uit ons monde uit laat vermoor?? Jy het geen idee wat die woord "prioriteit" beteken nie!
Baie eenvoudig prez – bring doodstraf terug vir enige moord, roof en alles onwettige dade. Nie nodig om planne te ontwikkel ens nie. doodstraf en probleem opgelos
Sal ek ook vra ja, wat van ons ,ek dink ook hulle gaan nou seker ons guns afvat.
Hoekom word my kommentare nie geplaas nie?
Jou kommentaar is ongelukkig afgekeur omdat dit nie aan ons bepalings en voorwaardes voldoen het nie.
So m.a.w. die gewone burger op straat en op PLASE mag maar vermoor word? Wat maak die polisie so anders?
Hy kom op vir polisie moorde. Maar Wat van plaas moorde en enige ander moorde en diefstal. Hy moet reg kom. Want hy is op die verkeerde plek.
Sy manier om die aandag van iets anders af te trek. Hou hom maar net dop.
'n Begin kan gemaak word deur die doodstraf terug te bring vir polisiemoorde en baie swaar strawwe vir enigiemand wat op polisie skiet – dis so goed soos 'n oorlogverklaring teen wet en orde, ten spyte van die feit dat daar baie korrupte polisie is. Daar is ook meer polisie wat steeds vir wet en orde staan.
Dis waar, Jan – daar is seker (hopelik) meer polisie wat vir wet en orde staan, maar ongelukkig is daar BAIE korrupte polisie en hul word oorgesien. Die kriminele het respek vir die polisie verloor, want dis hul makkers. Nou is Zuma diep bekommerd, maar daar word duisende van "sy" burgers vermoor en geen haan kraai daarna. Ag nee wat, soos gewoonlik wil JZ die ding nou weer agterstevoor om takel (as hy regtig iets gaan doen). Die korrupsie in die polisiemag moet aangespreek word, sodat landsburgers weer respek vir hul magte kan hê, dan sal alle geweld afneem.